**AJÁNLATTÉTELI FELHÍVÁS**

**a Délzalai Víz- és Csatornamű ZRT SZ.13. sz. Beszerzési és közbeszerzési szabályzata alapján**

1. **Ajánlatkérő:**

Délzalai Víz- és Csatornamű ZRT (rövidített alkalmazásban: Délzalai Vízmű ZRT)

Cím: 8800 Nagykanizsa, Kisfaludy utca 15/A.

Képviseletre jogosult: Cziráki László elnök - vezérigazgató

Kapcsolattartó: Fábics István informatikai és controlling osztályvezető

mobil: 06/30/9940-300

E-mail: istvan.fabics@dzviz.hu

1. **A dokumentáció és a kiegészítő iratok rendelkezésre bocsátásának módja:**

Ajánlatkérő jelen felhívást elektronikus úton juttatja el az érintettekhez.

Az ajánlattételi felhívás a honlapon www.dzviz.hu/Ajánlattételi felhívások is elérhető.

1. **Feladat megnevezése:**

***„Multifunkcionális nyomtatók bérlése és teljes körű üzemeltetése.”***

Az árajánlatokat az 1.sz mellékletként csatolt táblázat szerint részletezve kérjük megadni..

|  |  |  |  |  |  |
| --- | --- | --- | --- | --- | --- |
|  |  |  |  |  |  |

1. **Egyéb feltételek**

Az árajánlatnak teljes körűen tartalmaznia kell a szolgáltatói árakat nettó Ft-ban. Ajánlatkérő kizárólag új eszköz megajánlását fogadja el.

A készülék üzemeltetéséhez szükséges eredeti tonerek, tartozékok, kopó alkatrészek, valamint tartalék tonerek gépenként egy darab, az ajánlattevőnek kell biztosítania. Az anyagköltséget a szolgáltatási üzemeltetési árnak tartalmaznia kell.

A hiba bejelentés kizárólag írásos formában történhet. Hibabejelentéstől számított 8 órán belül ( munkanapokon H-P)a javítást meg kell kezdeni. Amennyiben a javítás legkésőbb 48 órán belül nem fejeződik be ( munkanapokon: H-P), úgy a helyszínen a javítás időtartama alatt azonos műszaki paraméterekkel rendelkező csere eszköz biztosítása kötelező.

1. **Műszaki minimum paraméterek**

**másolási, nyomtatási sebesség(A4/A3): 22/12 lap/perc**

**szkennelési sebesség simplex (fekete-fehér/színes): 25/25 kép/perc**

**szkennelési sebesség duplex (fekete-fehér/színes): 10/10 kép/perc**

**alap memória minimum : 2GB**

1. **A szerződés meghatározása, amelynek megkötése érdekében a beszerzési eljárást lefolytatják:**

Teljeskörű üzemeltetési szerződés

1. **A szerződés időtartama vagy a teljesítési feltételek, határidők:**

A szerződés hatályba lépésétől 2025.február 28-ig.

1. **Az ellenszolgáltatás teljesítésének feltételei:**

A kifizetések pénzneme: forint. Ár: nettó ajánlati ár; az ÁFA külön megjelölésével.

Az ellenérték kifizetését Megrendelő a havonta kiállított számla kézhezvételét követően átutalással teljesíti, 30 napos határidő mellett. Számla kiállítás alapja : a teljesítés igazolás alapján a lapszámláló állások szerint.

1. **Az ajánlatok értékelési szempontja:**

Ajánlatkérő elsősorban a legalacsonyabb összegű ajánlati ár szempontja alapján értékeli az ajánlatokat, illetve az ajánlatok közül a hosszabb távon gazdaságosabban üzemeltethető, korszerűbb megoldásokat megajánló Ajánlattevővel köt szerződést.

**Ajánlatkérő fenntartja a jogot, hogy az eljárást indoklás nélkül bármikor eredménytelennek nyilvánítsa.**

1. **Alkalmassági követelmények, az alkalmasság megítéléséhez szükséges adatok és a megkövetelt igazolási mód:**

* Ajánlattevőnek nyilatkoznia kell, hogy nem áll felszámolás, végelszámolás vagy csődeljárás alatt,
* be kell nyújtania a 30 napnál nem régebbi cégkivonatát,
* nyilatkozatát arról, hogy a 2011.évi CXCVI. törvény rendelkezései alapján átlátható szervezetnek minősül;
* az Ajánlattevőnek csatolnia kell az ajánlatban szereplő gép műszaki dokumentációját.

1. **Ajánlattételi határidő:**

2021. február 05.(péntek) 11 óra

1. **Az ajánlat benyújtásának címe:**

Délzalai Víz –és Csatornamű ZRt. Titkársága, 8800 Nagykanizsa, Kisfaludy utca 15/A

1. **Az ajánlat nyelve:**

Magyar.

1. **Az ajánlatok felbontásának helye, ideje és az ajánlatok felbontásán jelenlétre jogosultak:**

Az ajánlatok felbontásának helye:

Délzalai Víz- és Csatornamű ZRT 1. emeleti tárgyalója, 8800 Nagykanizsa, Kisfaludy utca 15/A

Az ajánlatok felbontásának ideje:

2021. február 05.(péntek) 11.30 óra

Az ajánlatok felbontásán csak az Ajánlatkérő, az Ajánlattevők, valamint az általuk meghívott személyek lehetnek jelen.

1. **Az ajánlati kötöttség minimális időtartama:**

Az ajánlati kötöttség a szerződés hatályba lépéséig.

1. **Hiánypótlás és felvilágosítás kérés az Ajánlattevőktől:**

Ajánlatkérő hiánypótlást biztosít. A nyilatkozatokkal, dokumentumokkal kapcsolatos hiányokat a szerződés megkötéséig kell pótolni.

1. **EGYÉB információk:**
   1. Kiegészítő tájékoztatást írásban lehet kérni, az Ajánlatkérő nevében eljáró részére, a 2. pontban megadott e-mail címre küldött levélben, legkésőbb az ajánlattételi határidőt megelőző ötödik nap 10,00 óráig. A kiegészítő tájékoztatást az Ajánlatkérő minden Ajánlattevő részére megküldi legkésőbb az ajánlattételi határidőt megelőző második nap 10,00 óráig.
   2. Az ajánlat elkészítésével és benyújtásával kapcsolatban felmerült költségek az Ajánlattevőt terhelik, ezzel kapcsolatosan Ajánlatkérő költségtérítést nem fizet.
   3. Az ajánlatokat cégszerűen aláírva, összefűzve, zárt csomagolásban, 1 eredeti példányban kell benyújtani.

A csomagoláson fel kell tüntetni: ***„AJÁNLAT Multifunkcionális nyomtatók bérlése és teljes körű üzemeltetése” „Nem bontható fel a bontási eljárásig”***

Az ajánlatok postai feladás vagy futárszolgálat igénybe vételével történő benyújtása esetén fennálló kockázatokat (az ajánlatot tartalmazó boríték elvesztése, megsérülése, felbontása, a kézbesítés elkésettsége stb.) az Ajánlattevő viseli.

Az Ajánlatkérő az ajánlat átvételét megtagadja, ha az azt tartalmazó boríték sérült vagy nyitott.

Amennyiben az ajánlati csomag az ajánlattételi határidő lejártát követően érkezett, úgy Ajánlatkérő az Ajánlattevő személyének megállapítása céljából felbonthatja, amelyről jegyzőkönyvet vesz fel.

Nagykanizsa, 2021. 01.22.

Cziráki László

elnök - vezérigazgató

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| *Multifunkcionális nyomtató színes A4,A3 duplex nyomatás és szkenelés* | *Bérleti díj/gép-48 hóra* | *Szerződött oldal/hó* | *Fekete A4-TÜSZ díj (HUF/db)* | *Színes A4-TÜSZ díj (HUF/db)* | *Fekete A3-TÜSZ díj (HUF/db)* | *Színes A3-TÜSZ díj (HUF/db)* | *A4 scan díj (HUF/db)* | *A3 scan díj (HUF/db)* | *Kiszállitási, üzembe helyezési díj* | *Egyéb díjak amennyiben van* |
|  |  |  |  |  |  |  |  |  |  |  |
| *mennyiség: 4db színes nyomtató* | | | | | | | | | | |
|
| *Multifunkcionális nyomtató fekete/fehér A4,A3 duplex nyomatás és szkenelés* | *Bérleti díj/gép-48 hóra* | *Szerződött oldal/hó* | *Fekete A4-TÜSZ díj (HUF/db)* | *Fekete A3-TÜSZ díj (HUF/db)* | *A4 scan díj (HUF/db)* | *A3 scan díj (HUF/db)* | *Kiszállítási, üzembe helyezési díj* | *Egyéb díjak amennyiben van* |  | |
|  |  |  |  |  |  |  |  |  |
| *mennyiség: 4db fekete fehér nyomtató* | | | | | | | | |
|